C 157/10
BG
Официален вестник на Европейския съюз
3.5.2023 г.
42. настоятелно призовава бъдещото испанско председателство да организира дебат на високо равнище относно необходимия импулс на равнище ЕС за навременно изпълнение на ЦУР.
Този дебат следва да се проведе в Съвета по общи въпроси на равнище министри и да изпрати ясен сигнал до Европейската комисия относно значението на ЦУР; Предизвикателства и бъдещи действия
43. изтъква необходимостта от по-добро обвързване на ЦУР и НПВУ, тъй като финансирането е основната пречка пред изпълнението на ЦУР за 47 % от градовете и регионите (7) и все още има 225 милиарда евро, които са на разположение на държавите членки по линия на МВУ; 44. насърчава също така всички равнища на управление да интегрират ЦУР в своя бюджет и финансови инструменти, за да се преодолее недостигът на финансиране; 45. подчертава значението на подкрепата на ЕС за разгръщането на дейности за обучение и изграждане на капацитет, тъй като капацитетът по отношение както на уменията, така и на персонала, представлява предизвикателство за 44 % от градовете и регионите (8); 46. призовава малките и средните предприятия (МСП) да разработят и прилагат стратегии за устойчивост в своята стопанска дейност, тъй като понастоящем само 24 % имат конкретни планове за намаляване на въглеродния си отпечатък (9); подчертава необходимостта от подкрепа за МСП в този процес и от засилване на съответните мерки на европейско, национално, регионално и местно равнище; 47. призовава за по-добра и по-структурирана координация между равнищата на управление и ЕС следва да даде пример в това отношение, включително чрез по-приобщаващо управление на европейския семестър и структуриран диалог със заинтересованите страни относно ЦУР; 48. призовава за по-силна лидерска роля на институциите на ЕС в комуникацията относно ЦУР.
Не всички заинтересовани страни са запознати с рамката и приоритизирането на ЦУР на европейско и национално равнище би могло да спомогне за засилване на политическия ангажимент на всички равнища и за по-нататъшно повишаване на осведомеността относно ЦУР по места; 49. препоръчва, въз основа на препоръките на ОИСР, ЦУР да бъдат използвани, за да се даде приоритет на прилагането на Европейския стълб на социалните права, подобряването на социалните услуги и услугите в общността за групите в неравностойно социално положение, стимулирането на декарбонизацията на сградите, разширяването на устойчивата инфраструктура за велосипедисти, пешеходци и електрически превозни средства, и засилването на участието на заинтересованите страни в усилията за адаптиране на ЦУР към местните условия с оглед на възстановяването; 50. счита, че в допълнение към зелената таксономия и като принос към изпълнението на Зеления пакт Комисията следва спешно да представи предложение за създаване на социална таксономия.
Без социална таксономия инвеститорите и предприятията не разполагат с ясни насоки за това кои инвестиции осигуряват добавена стойност от социална гледна точка.
Това затруднява финансирането на социално мотивирани дейности в областта на здравеопазването, социалното жилищно настаняване, социалните услуги и др.; 51. предлага институциите на ЕС и държавите членки да подкрепят и финансират стартирането на инициативи за обучение и образование, с цел да се насърчи изграждането на капацитет в публичните органи и частните организации за изготвяне и изпълнение на докладите и стратегическите планове в областта на ЦУР; 52. подчертава, че образованието, независимо от финансовите възможности, представлява основно право, и освен това предлага на равнищата на управление, отговарящи за предоставянето на образование, да въведат концепции за по-устойчиво развитие в образователните програми, от детската градина до университета; 53. предлага да се стартира междуинституционална комуникационна кампания на ЕС, която да установи ясна връзка между изпълнението на ЦУР и подобряването на качеството на живот на гражданите във всички територии;
(7) (8) (9)
ОИСР (2022 г.), „The Sustainable Development Goals as a framework for COVID-19 recovery in cities and regions“ („Целите за устойчиво развитие като рамка за възстановяване от COVID-19 в градовете и регионите“), OECD Regional Development Papers, No 26, OECD Publishing, Париж.
ОИСР (2022 г.), „The Sustainable Development Goals as a framework for COVID-19 recovery in cities and regions“ („Целите за устойчиво развитие като рамка за възстановяване от COVID-19 в градовете и регионите“), OECD Regional Development Papers, No 26, OECD Publishing, Париж.
Европейска комисия, 2022 г.: Eurobarometer: EU SMEs working towards sustainability (Евробарометър: МСП в ЕС работят за постигане на устойчивост): https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en